# **Formulare criteriu privind experiența similară în aplicarea prevederilor art. 179, lit. b) din Legea nr. 98/2016**

Ofertantul (Operator Economic individual sau asociere de Operatori Economici) dovedește că a prestat în mod corespunzător

1. servicii *de [detaliați aici cerința minimă, pornind de la informația din strategia de contractare, ca de exemplu:*
2. Elaborare de documentații tehnice aferente unei faze de proiectare conform legislației specifice incidente aferente realizării unei investiții pentru realizarea de construcții noi *[civile, drumuri, poduri, pasaje, viaducte etc]*, având caracteristica *[****fie valoare*** *– pentru cele cu grad redus de complexitate,* ***fie alte caracteristici*** *ce țin de obiectul Contractului și care sunt de esență pentru îndeplinirea obiectului Contractului – exemplu: lucrări de artă de tipul viaduct de minimum X km, clădiri cu un anumit număr de etaje etc. ]*
3. Elaborare de documentații tehnice pentru etapele de *[pre-fezabilitate /fezabilitate/ proiectare de detaliu – selectați/adăugați, după caz]* din ciclul de viață al unei investiții pentru realizarea de intervenții la construcții existente *[civile, drumuri, poduri, pasaje, viaducte etc.]*, având caracteristica *[****fie valoare*** *– pentru cele cu grad redus de complexitate,* ***fie alte caracteristici*** *ce țin de obiectul Contractului și care sunt de esență pentru îndeplinirea obiectului Contractului – exemplu viaduct de 5 km, viaduct cu...., 10 km... drum etc., clădiri cu un anumit număr de etaje etc.]*
4. Revizuire de documentații tehnice pentru etapele de *[pre-fezabilitate /fezabilitate/ proiectare de detaliu]* din ciclul de viață al unei investiții pentru realizarea de construcții noi de *[civile, drumuri etc.]*

*[Informațiile incluse la paragrafele de mai sus reprezintă exemple de formulare a cerinței minime privind experiența similară și trebuie corelate cu obiectul Contractului prin raportare la acesta, la informațiile obținute din analiza și cercetarea pieței și formulate cu aplicarea principiului proporționalității și luarea în considerare a informațiilor din Instrucțiunea 2/2017.]*

1. în ultimii *[introduceți numărul de ani]* ani[[1]](#footnote-1)
2. în valoare de minimum *[introduceți valoarea solicitată de Autoritatea Contractantă pentru serviciile prestate]*, reprezentând: *[selectați una din formulările de mai jos, așa cum reiese după aplicarea principiului proporționalității prin raportare la obiectul Contractului si coroborat cu informațiile obținute din analiza și cercetarea pieței]*
	1. Valoarea unui singur contract/proiect/exercițiu
	2. Valoarea calculată cumulativ din cadrul unui sau cel mult *[introduceți]* contracte/proiecte/exerciții

*[Formularea cerinței se va face prin raportare la valoarea unui singur contract/proiect/exercițiu poate fi aplicabilă, intrucat este relevant rezultatul unui contract în integralitatea sa iar modul de realizare a activităților și caracteristicile rezultatelor sunt descrise în reglementări specifice;*

Pentru scopul prezentei proceduri:

1. perioada de referință, respectiv ultimii *[introduceți]* ani, va fi întotdeauna calculată în sens invers pornind de la data comunicată în anunțul de participare (publicat la inițierea procedurii) ca fiind termenul limită de depunere a Ofertei, fără a lua în considerare existența și numărul de extinderi ale termenului limită pentru depunerea Ofertei.
2. servicii *[precizați - exemplu: elaborare documentații tehnice]* **prestate în mod corespunzător** - înseamnă servicii realizate de Ofertant și acceptate de beneficiarul serviciilor, în limitele acordului/contractului dintre Ofertant și beneficiarul serviciilor nominalizat de către Ofertant în DUAE.

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze *Partea IV: Criterii de selecție, Secțiunea C: Capacitatea tehnică și profesională* în DUAE (răspuns), rubrica "*Pentru contractele de achiziție de servicii: executarea de servicii de tipul specificat*".

Pentru furnizarea informațiilor aferente fiecărui contract/exercițiu/proiect similar prezentat ca experiență similară, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, câmpurile solicitate astfel:

* + 1. utilizează câmpul *"Descriere*" pentru a include în maximum *[introduceți numărul de cuvinte/caractere]*, cel puțin următoarele informații:
	1. obiectul contractului/înțelegerii/proiectului/exercițiului cu Beneficiarul serviciilor,
	2. datele de identificare ale contractului,
	3. caracteristicile serviciilor pentru demonstrarea îndeplinirii cerinței minime,
	4. informațiile deținute de Operatorul Economic Ofertant pentru demonstrarea prestării în mod corespunzător a serviciilor și pe care Operatorul Economic Ofertant le poate prezenta Autorității Contractante la solicitarea expresă a acesteia în aplicarea prevederilor articolelor 196, alin (1) și (2) din Legea 98/2016. Ofertantul trebuie să nominalizeze în acest câmp documentul/documentele așa cum există acesta/acestea sub formă de dovezi în evidențele sale;
		1. introduce în câmpul „*valoare*” – valoarea contractului prezentată ca experiență similară în format de număr întreg (fără zecimale) și fără a utiliza separator între zeci, sute, mii, milioane etc.;
		2. precizează în câmpul "*moneda*", moneda în care este exprimată valoarea serviciilor realizate așa cum este această monedă specificată în cadrul contractului/înțelegerii dintre Operatorul Economic Ofertant și beneficiarul serviciilor;
		3. selectează "*data de început*” ca fiind data la care a început prestarea serviciului prezentat ca fiind similar, conform prevederilor înțelegerii dintre Operatorul Economic Ofertant și beneficiarul serviciilor;
		4. selectează „*data de sfârșit*" ca fiind data la care serviciul prezentat ca fiind similar a fost acceptat ca fiind efectuat în mod corespunzător de către beneficiarul serviciului, conform prevederilor înțelegerii dintre Operatorul Economic Ofertant și beneficiarul serviciilor prezentate drept experiență similară;
		5. introduce în câmpul „*Beneficiari*”:
	5. denumirea beneficiarului serviciilor prestate, așa cum este acesta indicat în contractul/înțelegerea prezentat(ă) ca fundament pentru realizarea serviciilor în câmpul *"Descriere*", numele și coordonatele de contact ale persoanei de la beneficiarul nominalizat care a realizat acceptarea serviciilor ca fiind prestate corespunzător;
	6. rolul Operatorului Economic Ofertant în relația cu beneficiarul nominalizat (contractant individual, Subcontractant sau membru al unei asocieri de Operatori Economici care au prestat serviciile în cadrul contractului pentru beneficiarul serviciilor), așa cum este definit acest rol în contractul/înțelegerea nominalizat(ă) la câmpul „Descriere”.

În prezentarea informațiilor solicitate pentru experiența similară în DUAE (răspuns), Operatorul Economic Ofertant utilizează pentru fiecare contract/exercițiu/înțelegere/proiect cu un beneficiar al serviciilor solicitate câte o grupare de informații, adăugând câmpuri suplimentare acolo unde este aplicabil sau ștergând câmpurile inițiale.

Daca nu este stabilit altfel prin Fișa de Date a Achiziției, pentru conversie din altă monedă în moneda în care este exprimată cerința minimă, Autoritatea Contractantă va utiliza cursul de schimb mediu anual publicat de Banca Centrală Europeană la <http://www.ecb.int> pentru anul inclus în câmpul „dată de sfârșit” în DUAE (răspuns).

Autoritatea Contractantă nu ia în considerare la evaluare, informațiile furnizate în DUAE (răspuns), care includ referință la „*data de sfârșit*" în afara intervalului specificat, indiferent dacă această „*dată de sfârșit*” este înainte de împlinirea termenului specificat, calculat în sens invers pornind de la data comunicată în anunțul de participare sau dacă „*data de sfârșit*” este după împlinirea termenului limită pentru depunerea Ofertei publicat inițial în anunțul de participare.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – *Secțiunea III.2.3.a) Capacitatea tehnică și/sau profesională,* paragraful *Prestări de servicii similare*,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

În condițiile art. 20 alin. (7) din HG nr. 395/2016, în cazul în care există discrepanțe între informațiile prevăzute în DUAE şi cele prevăzute în fișa de date, prevalează informațiile din fișa de date, DUAE urmând a fi revizuit corespunzător.

Pentru a demonstra îndeplinirea cerinței minime privind experiența similară, orice Operator Economic Ofertant are dreptul:

1. să invoce susținerea unui terț (entitate) – inclusiv atunci când acea entitate are și rol de subcontractant, și să utilizeze capacitățile acestuia pentru a satisface cerința minimă, indiferent de natura relațiilor juridice existente între Operatorul Economic Ofertant și entitatea ale cărei capacități le utilizează, în condițiile art. 182 din Legea nr. 98/2016;
2. să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își **exercită dreptul de a utiliza capacitățile altor entități** pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
	1. Angajamentul ferm de susținere din partea unui terț în ceea ce privește îndeplinirea criteriilor referitoare la capacitatea tehnică și/sau profesională, în funcție de relația dintre operatorul economic ofertant și entitatea ce acordă susținerea precum și caracteristicile și modalitatea de acordare a suportului, poate include, dar nu se limitează la:
		1. o enumerare și descriere a capacităților pe care entitatea respectivă le pune la dispoziția Operatorului Economic Ofertant, prin raportare la cerința minimă comunicată în Fișa de Date a Achiziției și cu referire la anexa/anexele angajamentului ferm;
		2. modalitatea efectivă în care entitatea pe ale cărei capacități se bazează Operatorul Economic (Terțul Susținător) asigură Autorității Contractante îndeplinirea obligațiilor asumate prin angajament în situația în care Operatorul Economic Ofertant căruia îi acordă susținere devine Contractant și întâmpină dificultăți pe parcursul derulării Contractului (în situația în care capacitățile incluse în angajamentul ferm vizează resurse netransferabile);
		3. anexa/anexele ce prezintă modul efectiv prin care entitatea pe a cărei capacitate se bazează Operatorul Economic Ofertant va asigura îndeplinirea angajamentului, inclusiv, dar fără a se limita la planificarea și monitorizarea fluxului de informații, documente, resurse și altele asemenea dintre entitatea ale cărei capacități Operatorul Economic le utilizează și Operatorul Economic Ofertant.
	2. un formular DUAE (răspuns) separat pentru Operatorul Economic/entitatea ale cărei capacități le utilizează, care să cuprindă informațiile solicitate în *Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională* rubrica "*Pentru contractele de achiziție de servicii: executarea de servicii de tipul specificat*", completat și semnat în mod corespunzător de Terțul Susținător.
2. Să marcheze „Da” în propriul DUAE (răspuns) care însoțește Oferta, *Partea II: Informații referitoare la Operatorul Economic, Secțiunea C: Informații privind utilizarea capacităților altor entități*.

Instrucțiunile de mai sus pentru furnizarea informațiilor aferente fiecărui contract/exercițiu/proiect similar prezentat ca experiență similară în ceea ce privește DUAE (răspuns) ca dovadă preliminară sau în legătură cu documentele justificative sunt extinse și la Operatorii Economici pe ale căror capacități se bazează Operatorul Economic Ofertant.

În cazul în care Ofertantul utilizează capacitățile altor entități pentru a demonstra îndeplinirea cerinței minime, Terțul Susținător trebuie să:

1. îndeplinească cerința minimă referitoare la servicii similare prestate în mod corespunzător";
2. să nu se afle în una din situațiile descrise în Fișa de Date a Achiziției ca reprezentând motiv de excludere;
3. să fie înscris într-un registru profesional relevant sau în registrul comerțului, în țara în care este stabilit.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

* + - 1. să transmită împreună cu Oferta, până la termenul limită comunicat pentru transmiterea Ofertei, următoarele:
	1. Acordul de asociere;
	2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în *Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională* rubrica "*Pentru contractele de achiziție de servicii: executarea de servicii de tipul specificat*", completat și semnat în mod corespunzător de Operatorul Economic cu care prezintă Oferta în asociere;
1. Să marcheze „Da” în propriul DUAE (răspuns), *Partea II: Informații referitoare la Operatorul Economic, Secțiunea A: Informații privind operatorul economic* la rubrica „*Operatorul economic participă la procedura de achiziții publice împreună cu alții?*” și să completeze informațiile suplimentare solicitate în acest sens.

În cazul în care Ofertantul ia forma unei asocieri de Operatori Economici, iar cerința minimă privind experiența similară pentru serviciile similare prestate este exprimată prin raportare la un cumul al serviciilor similare prestate constituit din mai mult de un contract, în aplicarea prevederilor art. 54, alin. (5) din Legea nr. 98/2016, Autoritatea Contractantă solicită îndeplinirea cerinței minime privind experiența similară proporțional cu cota de implicare în executarea Contractului ce rezultă din această procedură, respectiv: *[selectați corespunzător și coroborați cu modalitatea de exprimare a cerinței privind experiența similară]*

Fiecare membru al asocierii trebuie sa prezinte cel puțin *[introduceți procentul/partea din serviciile solicitate ca experiență similară ce ar trebui realizate în mod corespunzător de fiecare membru al asocierii]*.

În cazul în care experiența similară solicitată de Autoritatea Contractantă este exprimată prin raportare la un singur contract de o anumită valoare și nu este exprimată sub forma unui cumul de valori dintr-un anumit număr de contracte, iar Ofertantul este o asociere de Operatori Economici, valoarea contractelor/proiectelor/înțelegerilor prezentate ca experiență similară încheiate de membrii asocierii nu sunt agregate de Autoritatea Contractantă pentru a determina dacă componenta cerinței minime privind valoarea minimă a unui singur contract/proiect/înțelegere a fost îndeplinită.

La solicitarea expresă a Autorității Contractante și în aplicarea prevederilor art. 196 din Legea 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc va demonstra îndeplinirea cerinței minime privind experiența similară prin prezentarea de documente care să probeze toate afirmațiile incluse în DUAE (răspuns) la rubrica "*Pentru contractele de achiziție de servicii: executarea de servicii de tipul specificat*".

Documentele suport, nominalizate de către Ofertant în DUAE (răspuns), ce vor fi prezentate de ofertantul aflat pe primul loc la finalizarea procesului de evaluare includ, fără a se limita la: procese verbale de recepție, certificate de acceptare sau alte dovezi nominalizate de către Ofertant în DUAE (răspuns) ca document suport pentru informațiile incluse în DUAE (răspuns) în legătură cu demonstrarea experienței similare și pe care Operatorul Economic Ofertant le propune Autorității Contractante ca fiind adecvate pentru a dovedi nivelul solicitat al experienței similare.

În cazul în care, din orice motive documentele ce probează prestarea serviciilor, respectiv prestarea acestora în mod corespunzător nu sunt deținute de Operatorul Economic Ofertant în limba procedurii specificată în *Secțiunea IV.3.6)* a Fișei de Date a Achiziției, Operatorul Economic trebuie să prezinte, ca urmare a solicitării exprese a Autorității Contractante, versiunea tradusă a respectivelor documente în limba procedurii, așa cum este aceasta specificată în *Secțiunea IV.3.6* a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Terțului Susținător, respectiv a entității pe ale cărei capacități Ofertantul se bazează pentru îndeplinirea cerinței minime privind experiența similară, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Terțul Susținător, conținutul Angajamentului de susținere de terță parte și evidențele furnizate de Operatorul Economic Ofertant drept dovezi pentru informațiile incluse în Angajamentul de susținere de terță parte și DUAE (răspuns) al Operatorului Economic pe ale cărui capacități Operatorul Economic Ofertant se bazează.

Operatorul economic participant la procedură, înțelege și acceptă că, pe perioada evaluării, Autoritatea Contractantă are dreptul de a se adresa beneficiarului serviciilor ce fac obiectul contractului prezentat drept experiență similară în cadrul DUAE, pentru confirmarea celor prezentate de operatorul economic în DUAE cu privire la experiența similară.

1. *Art. 179, litera b) lista principalelor [...] servicii prestate în cursul unei perioade care acoperă cel mult ultimii 3 ani, [...] atunci când este necesar în scopul asigurării unui nivel corespunzător de concurență, autoritatea contractantă poate stabili că sunt luate în considerare [...] servicii relevante prestate cu mai mult de 3 ani în urmă;* [↑](#footnote-ref-1)